‫ב־2019, שיגעון חדש‬ ‫שטף את הרשתות החברתיות:‬
‫״אתגר הגיל״.‬
‫אנשים שיתפו תמונות של עצמם‬ ‫בעוד עשרות שנים, בעזרת יישומון FaceApp.‬
‫אפילו סלבריטאים עשו את זה.‬
‫אנשים ראו את עתידם בבירור בפעם הראשונה,‬
‫והם…‬
‫אלוהים!‬
‫…קצת התחרפנו מזה.‬
‫אלוהים!‬
‫אחי, אני נראה מטורף!‬
‫צעירים מעדיפים להתעלם מהעובדה שבאחד הימים,‬
‫הם יהיו זקנים.‬
‫הצפייה בתמונות הייתה כמו מפגש עם אדם זר,‬
‫והנתק הזה…‬
‫נמדד ע״י חוקרים.‬
‫באחד המחקרים,‬ ‫הנבדקים הוכנסו לתוך סורק גלי מוח‬
‫והתבקשו לחשוב על ארבעה דברים:‬
‫על עצמם כיום,‬
‫על אדם זר כיום,‬
‫על אותו אדם זר בעוד עשר שנים,‬
‫ועל עצמם בעוד עשר שנים.‬
‫המוחות שלהם נדלקו כשחשבו על עצמם כיום,‬
‫הרבה פחות כשחשבו על האדם הזר,‬
‫ולמוחות שלנו גם לא היה אכפת במיוחד‬ ‫מעצמנו בעתיד.‬
‫אני הל הרשפילד. אני מרצה‬ ‫בביה״ס לניהול ע״ש אנדרסון ב־UCLA.‬
‫הוא זה שניהל את אותו מחקר.‬
‫פסיכולוגית, אנשים לא מזדהים‬ ‫עם מי שהם יהיו בעתיד הרחוק.‬
‫אותו אדם עתידי נראה להם כמעט כמו אדם זר.‬
‫אז הל החל לחקור נושא שלא חשב שיחקור:‬
‫חיסכון לפנסיה.‬
‫אמרתי שזה נשמע משעמם בטירוף.‬
‫אבל זה הוביל אותי להתחיל לחקור,‬
‫ולחשוב:‬
‫מהם הדברים שמונעים מאנשים לקבל את ההחלטות‬ ‫שיכולות לעזור להם מאוד בטווח הארוך?‬
‫אם בוחנים את הנתונים מרחבי העולם,‬
‫אנחנו לא מקבלים החלטות שיעזרו לנו בעתיד.‬
‫ברוב המדינות העשירות,‬
‫בן ה־65 הממוצע חסך מספיק כסף‬ ‫כדי להמשיך לחיות באיכות חייו הנוכחית‬
‫עד לשנות ה־70 המוקדמות שלו,‬
‫אך הוא צפוי לחיות עד גיל 85 ואף יותר מזה.‬
‫במילים אחרות:‬ ‫חסכונות חסרים בהיקף של טריליוני דולרים.‬
‫וכשיגיע זמנם של המילניאלים לצאת לפנסיה,‬ ‫החוסר הזה צפוי להיות גדול בהרבה.‬
‫בארה״ב, היקף הפער‬ ‫יהיה יותר ממאה טריליון דולר.‬
‫- 137 טריליון -‬
‫רוב האנשים לא יוכלו להמשיך‬ ‫באותה איכות חיים לאחר שיצאו לפנסיה.‬
‫רבים יעברו מחיים במעמד הביניים‬
‫לחיים של כמעט עוני כפנסיונרים.‬
‫אני מרגיש רע מאוד, למען האמת.‬
‫- אינגריד -‬
‫לא הצלחתי לחסוך לפנסיה.‬
‫קשה לדעת אם מה שאני עושה כרגע מספיק או לא.‬
‫אני מפחדת מאוד.‬
‫מדובר במשבר אמיתי.‬
‫לדברי מומחים, כדי לחיות בנוח בפנסיה,‬
‫א‬‫מריקאי במעמד הביניים‬ ‫צריך ‬‫לחסוך לפחות מיליון דולר.‬
‫אם זה נשמע הרחק מהישג ידכם,‬
‫אתם לא לבד.‬
‫בארה״ב, לרבע מהעובדים‬ ‫אין שום חיסכון לפנסיה.‬
‫אנחנו אולי חולמים להירגע ולנפוש בגיל הזהב,‬
‫אבל מה המציאות?‬
‫האם נוכל להרשות לעצמנו לצאת לפנסיה בכלל?‬
‫הודות לחידושים בתחום הרפואה,‬
‫בני ובנות גיל הזהב הם בריאים יותר,‬
‫ו‬‫צפויים לחיות יותר.‬
‫תשעים ושניים אחוז ‬‫מהציבור בארה״ב‬ ‫לא עומד ביעדי החיסכון לפנסיה.‬
‫אנחנו חייבים לעשות יותר כדי לוודא‬
‫שלכל אמריקאי מבוגר‬ ‫יהיו‬‫ ‬‫המשאבים והתמיכה הנחוצים ל‬‫ו‬‫.‬
‫מחירי המזון עלו,‬
‫מחירי הדיור עלו…‬
‫מאיפה נשיג כסף כדי להתקיים?‬
‫- מקרוב: פנסיה -‬
‫ב־1933, ארה״ב הייתה בעיצומו של השפל הגדול.‬
‫שיעור המובטלים היה כ־25%,‬
‫וחצי מהזקנים חיו בעוני.‬
‫העוני במדינה הציף את הרחובות‬ ‫באופן חסר תקדים.‬
‫זה מה שראה ד״ר פרנסיס טאונסנד בוקר אחד,‬
‫כשהביט מחלונו בלונג ביץ׳, קליפורניה,‬
‫והמראה הניע אותו לנסח הצעה רדיקלית:‬
‫תוכנית למיגור העוני בקרב מבוגרים.‬
‫ובכן, ארל… שקלת את העניין,‬ ‫ועברת על הנתונים שלי.‬
‫מה דעתך?‬
‫נקרא לזה ״תוכנית טאונסנד״. מה דעתך?‬
‫בסדר.‬
‫טאונסנד חשב שכל אמריקאי מעל גיל 60‬
‫צריך לקבל הבטחת הכנסה ממשלתית‬ ‫של 200 דולר בחודש,‬
‫שהם כ־4,000 דולר כיום.‬
‫טאונסנד יצא למסע, והפיץ את הבשורה‬ ‫שלכל אחד יש זכות לצאת לפנסיה.‬
‫מפני שבאותה תקופה,‬ ‫בעבור רבים, מערכת הפנסיה הייתה…‬
‫עובדים עד שמתים.‬
‫- פה נקבר פנסיונר -‬
‫היו כמה בני מזל שקיבלו קצבאות,‬ ‫אך זה היה תלוי במקום העבודה.‬
‫רעיון הקצבאות הוא פשוט:‬
‫בתמורה לנאמנותך ולעבודתך,‬
‫המעסיק יתמוך בך כלכלית‬ ‫מיום פרישתך עד ליום מותך.‬
‫הקצבאות הראשונות הוצעו בצבא,‬
‫ולאחר מכן בתעשיות שונות.‬
‫אם נדמה את מערכת הפנסיה‬ ‫המודרנית שלנו לשרפרף,‬
‫הקצבאות היו הרגל הראשונה.‬
‫אך מאחר שהן לא היו נגישות לרוב האנשים,‬ ‫תוכניתו של טאונסנד צברה תאוצה.‬
‫תוך שנתיים, 7,000 ״מועדוני טאונסנד״‬ ‫נפתחו ברחבי ארה״ב,‬
‫ובהם 1.5 מיליון חברים.‬
‫זו הייתה תנועה של ממש,‬
‫והיא לחצה על הנשיא עד שהוא אישר‬
‫את הרפורמה החברתית הגורפת ביותר‬ ‫בתולדות ארה״ב.‬
‫צעד זה של ביטוח לאומי‬
‫מעניק הגנה מסוימת, לפחות,‬ ‫למיליונים מאזרחינו.‬
‫בקצרה, כל מי שמקבל משכורת‬ ‫מתחיל לשלם ביטוח לאומי.‬
‫הכסף שלך עובר לאחרים,‬
‫וכשמגיע זמנך לצאת לפנסיה,‬
‫אתה יודע שאלה שממשיכים לעבוד‬ ‫יעשו כמוך, למענך.‬
‫זה עמוד התווך השני של מערכת הפנסיה.‬
‫ובזמנו, הוא הגדיר מחדש את תפקיד הממשלה,‬
‫כרשת ביטחון לאזרחיה.‬
‫אבל זו לא הייתה תוכניתו של טאונסנד.‬
‫לא כולם קיבלו 4,000 דולר בחודש.‬
‫מערכת הביטוח הלאומי מחליפה, בממוצע,‬
‫כ־40% מהסכום שהשתכרת לפני הפרישה.‬
‫מי שהרוויח משכורת ממוצעת,‬ ‫שהיא כ־4,000 דולר בחודש,‬
‫צפוי לקבל מהביטוח הלאומי‬ ‫משהו כמו 1,500 דולר בחודש.‬
‫הביטוח הלאומי נותן סיוע מוגבל לאחר הפרישה.‬
‫ואפילו הסכום הזה מצריך‬ ‫כרבע מהתקציב הפדרלי.‬
‫אין מה לעשות:‬
‫לצאת לפנסיה זה עסק יקר.‬
‫ולכן יש גם עמוד תווך שלישי:‬
‫החסכונות הפרטיים שלכם.‬
‫שרפרף זה, בעל שלוש הרגליים,‬
‫סיפק בעבר חיים נוחים לפנסיונרים רבים,‬
‫וצצה תעשייה חדשה ששירתה את המגזר החדש הזה:‬
‫קהילות דיור מוגן שנראו כמו אתרי נופש.‬
‫הראשונה שבהן, ״סאן סיטי״,‬
‫התפארה ב״בריכת שחייה בגודל ריויירה״,‬
‫פעילויות חברתיות,‬
‫צוות מעודדות…‬
‫רעיון החיים לאחר הפרישה‬ ‫היה קיים רק כמה עשורים‬
‫כאשר הם מותגו מחדש כילדות שנייה,‬
‫תקופה של פנאי.‬
‫רבים מאיתנו גדלו עם הרעיון הזה,‬
‫למרות שהוא מחוץ להישג ידם של רוב האנשים.‬
‫ואז, תגלית שקרתה ב־1980‬ ‫החלה לטלטל את המערכת.‬
‫היי, שמי טד בנה.‬
‫אני מכונה ״האבא של תוכניות ה־401K״.‬
‫ב־1980, טד עבד כיועץ הטבות בפנסילבניה‬
‫כשנתקל בסעיף חדש בתקנות המס:‬
‫סעיף 401, פסקה K,‬
‫שאפשר למעסיקים לתת לעובדיהם‬ ‫בונוס במזומן במועד מאוחר יותר, פטור ממס.‬
‫וטד הבין שפירוש הדבר הוא שהעובדים‬
‫יכולים להעניק חלק מהמשכורות שלהם לעצמם,‬ ‫במועד מאוחר יותר, עם פטור ממס.‬
‫כדי לעודד עובדים לעשות זאת,‬
‫המעסיקים יכלו להבטיח להשוות את הסכום.‬
‫הוא המציא סוג חדש לגמרי של חיסכון פנסיוני,‬
‫המכונה 401K.‬
‫אבל בניגוד לקצבה,‬ ‫שמבטיחה תשלום של סכום מסוים,‬
‫כשמדובר ב־401K,‬
‫החלק היחיד שמובטח‬ ‫הוא הסכום שאתם מפרישים לתוכה.‬
‫סוג ההשקעה שלכם, ומצב הבורסה,‬ ‫משפיעים על הכסף שיוצא בצד השני.‬
‫שיטת ה־401K העבירה את האחריות‬
‫מהמעסיק, ישירות למועסק.‬
‫שכירים רבים זנחו את ת‬‫ו‬‫כניות הפנסיה שלהם,‬ ‫ובמקביל, תוכניות ה־401K הפכו ללהיט.‬
‫זה למעשה משום שהעובדים‬ ‫איבדו את כוח המיקוח שלהם בשנות ה־80.‬
‫הן הפכו להיות תחליף לתוכניות פנסיה טובות.‬
‫כיום, לכמחצית מהעובדים בארה״ב‬ ‫יש גישה לתוכנית 401K.‬
‫תוכניות ה־401K לא היו אמורות‬ ‫להיות מערכת הפנסיה הלאומית שלנו.‬
‫אחרת, היה להן שם כמו…‬
‫״מערכת פנסיה לאומית״.‬
‫סעיף 401K הוא למעשה ״פוּקס״ חקיקתי.‬
‫ויש קונצנזוס בזרם המרכזי‬
‫שהרעיון לא עלה יפה.‬
‫שיטת ה־401K לא עשתה טוב לרוב האמריקאים.‬
‫רוב האמריקאים‬ ‫לא חסכו מספיק לגיל הפנסיה.‬
‫כעבור שלושים שנה,‬ ‫מה מצבן של תוכניות ה־401K?‬
‫ג׳יל, אני חושב שהגיע הזמן‬ ‫להכריז שה־401K הוא כישלון.‬
‫הבעיה היסודית של המערכת המבוססת על 401K‬
‫היא שהחובה לחסוך לפנסיה מוטלת עליכם.‬
‫פנסיה ״עשה זאת בעצמך״.‬
‫במילים אחרות, אתם צריכים להבין מספיק‬ ‫בפיננסים כדי שההשקעה שלכם תניב תשואה,‬
‫וגם לדאוג שלא יגבו מכם דמי ניהול גבוהים.‬
‫אנחנו גם צריכים לחסוך הרבה יותר מפעם.‬
‫בתקופת הזוהר של השרפרף בעל שלוש הרגליים,‬
‫תקופת הפנסיה נמשכה לע‬‫י‬‫תים‬ ‫רק חמש או עשר שנים.‬
‫כיום, היא יכולה להימשך עשורים.‬
‫מדובר בהרבה שנות חיים שצריך לממן.‬
‫בסופו של דבר, כל אחד מוצא‬ ‫דרך אחרת לממן את החיים בתקופה הזאת,‬
‫על בסיס העבודה שיש לו, הכסף שהוא מרוויח,‬
‫והשימוש שהוא עושה בו.‬
‫אבל אם אתה אדם ממוצע שמקווה להגיע,‬ ‫איכשהו, ליעד של מיליון דולר,‬
‫ראשית, תצטרך חשבון פרישה פרטי,‬
‫ותוכנית 401K היא רק אופציה אחת מני רבות.‬
‫יש לי חשבונות פנסיה מארבעה סוגים שונים.‬
‫יש 401K, יש חשבון פרישה פרטי מסורתי…‬
‫יש לי חשבון Roth.‬
‫אני משקיע בקרנות אינדקס…‬
‫יש לי SEP-IRA.‬
‫יש HSA. יש חשבונות מתווכים מסורתיים.‬
‫הדרך לעשות את זה מבלבלת מאוד.‬
‫ומייאשת.‬
‫ההמלצה של מומחים לפיננסים‬
‫היא שאם המעסיק שלכם‬ ‫מציע 401K עם השלמה,‬
‫כדאי לכם ללכת על זה.‬
‫אבל בשורה התחתונה,‬
‫הכי חשוב שבכלל תחסכו.‬
‫שתתחילו כמה שיותר מוקדם,‬ ‫ורצוי באופן אוטומטי,‬
‫כדי שהכסף יופקד מדי שבוע או מדי חודש,‬
‫מבלי שתצטרכו לחשוב על זה.‬
‫אבל להחליט לעשות את זה למען עצמכם בעתיד,‬
‫זה החלק הקשה.‬
‫כשנותנים לי שתי ברירות:‬
‫לעשות משהו שאני רוצה לעשות עכשיו,‬
‫או להתאפק, ולהקריב למען עצמי בעתיד…‬
‫למה שאעשה את זה? האדם הזה זר לי.‬
‫התחלתי לחשוב, יחד עם שותפיי לדרך,‬
‫איך אפשר לעזור לאנשים להזדהות‬
‫עם האנשים שהם יהיו כשיצאו לפנסיה?‬
‫ואחת המסקנות שלנו הייתה,‬
‫״אולי נוכל לגרום לאני העתידי הזה‬ ‫להיות מוחשי יותר.‬
‫האם אפשר להפגיש בין אנשים‬ ‫לבין עצמם העתידיים?״‬
‫אז הל ערך ניסוי,‬
‫ש‬‫בו יצר דמויות תלת־ממדיות‬ ‫של המשתמשים בזקנתם.‬
‫זה היה ב־2011.‬ ‫הטכנולוגיה עוד לא הגיעה לרמות של FaceApp.‬
‫בדקנו אם היחשפות לדמויות שעברו הזדקנות‬
‫תעודד אנשים לחסוך יותר.‬
‫וזה בדיוק מה שגילינו.‬
‫לאחר מכן, המשתתפים במחקר רצו לחסוך לפנסיה‬
‫סכום כפול ביחס לקבוצת הביקורת.‬
‫המציאות היא שאנחנו מקריבים‬ ‫למען היקרים לנו כל הזמן.‬
‫למען ילדינו, למען הורינו,‬
‫למען בני זוגנו…‬ ‫מפני שיש לנו אמפתיה כלפיהם.‬
‫אז אם נצליח לעורר‬ ‫תחושת אמפתיה כלפי עצמנו העתידיים,‬
‫אולי נרצה יותר להקריב עוד היום‬
‫למען טובתם בעתיד.‬
‫אבל יש גבול למה‬ ‫שתכסיסים פסיכולוגיים יכולים לעשות.‬
‫שישים אחוזים מהעובדים בארה״ב‬ ‫משתכרים פחות מ־50 אלף דולר בשנה.‬
‫גידול ילדים עולה כ־9,000 דולר לשנה בממוצע.‬
‫כשמוסיפים מזון, שכר דירה, וחשבונות,‬
‫זה פשוט לא מסתדר.‬
‫וישנם רבים שזה מעולם לא הסתדר להם.‬
‫גם בימי הקצבאות,‬ ‫לרוב העובדים לא היו כאלה.‬
‫וכשהביטוח הלאומי הוצג לראשונה,‬
‫ההטבות לא חלו על העובדים‬ ‫בחקלאות ובמשק בית,‬
‫תחומים שבהם עובדים רבים היו שחורים.‬
‫וכיום, שוהים רבים משלמים מהכנסותיהם למערכת‬
‫שאין לה שום כוונה לשלם להם בחזרה.‬
‫אני משלמת מ‬‫י‬‫סים וביטוח לאומי,‬
‫אבל בגלל ש… כמו שאומרים, אין לי מסמכים,‬ ‫אני לא זכאית לקבל תמורה.‬
‫בארבעים השנים האחרונות,‬
‫עם עלייתם של החשבונות האינדיבידואליים‬ ‫בשיטת ״עשה זאת בעצמך״,‬
‫הנהנים העיקריים היו העובדים‬ ‫בשני העשירונים העליונים.‬
‫מפני שהיה להם כסף להפריש.‬
‫הם גם קיבלו הטבות מס,‬ ‫שעזרו לסכומים להצטבר במהירות.‬
‫עניים לא יכלו לעשות זאת.‬
‫בגלל שיטת ״עשה זאת בעצמך״,‬
‫עובדים במעמד הביניים לא יוכלו‬ ‫להמשיך באותה איכות חיים,‬
‫ועובדים בעלי הכנסה נמוכה‬ ‫יהיו עניים ביותר כשיצאו לפנסיה.‬
‫יש פה עשרות מיליוני אנשים שעובדים קשה מאוד‬
‫ולא גומרים את החודש.‬
‫כשיש לי קושי אמיתי‬ ‫לממן דברים שאני צריך לחסוך להם עכשיו,‬
‫או לרכוש עכשיו,‬
‫לעומת חיסכון למען העתיד…‬
‫אפשר להבין למה עובדים רבים,‬
‫בייחוד כאלה שההכנסה שלהם נמוכה,‬
‫חייבים להוציא את הכסף היום.‬
‫וגם מי שעושה הכול כמו שצריך,‬ ‫וחוסך כל חייו,‬
‫חסכונותיו עלולים להיפגע במקרה של מיתון,‬
‫כפי שקרה ב־2008.‬
‫הירידות החדות הבוקר בוול סטריט פגעו‬ ‫באמריקאים ובתוכניות ה־401K המידלדלות שלהם.‬
‫הצניחות בבורסה פגעו‬ ‫בשוויים של חשבונות פנסיה.‬
‫זה היה שווה 88,000, ואז זה ירד ל…‬
‫חמישים.‬
‫בניתי קריירה כל חיי, וזה לא מגיע לי.‬
‫סליחה.‬
‫זה בסדר.‬
‫בגלל שהיה לנו נרטיב, או אמונה,‬
‫שהאחריות לפנסיה מוטלת עלינו,‬
‫יש לנו, בארה״ב,‬
‫קבוצה ענקית של אנשים שמגיעים לגיל 65‬
‫עם רגשות עמוקים של בושה וחרדה.‬
‫אני נאלצת להיעזר בארגונים ובעמותות‬
‫שפעם תרמתי להם ביד רחבה.‬
‫האם אני נבוכה ומתביישת? בהחלט.‬
‫אני בוחנת את האפשרות‬
‫לחזור לעבודה,‬
‫כדי להשיג לעצמי פנסיה נוחה קצת יותר.‬
‫בגלל המהמורות שהיו לי בחיי,‬
‫אני מעריך שאמשיך לעבוד עד גיל 70.‬
‫יש מומחים שטוענים שעלינו לעבוד יותר.‬
‫זה טוב לכלכלה,‬
‫מהסיבה הפשוטה שזה מגדיל את כוח העבודה.‬
‫אנשים צריכים, במידת האפשר, לעבוד יותר.‬
‫והעובדה שהמבוגרים עובדים זמן רב יותר,‬
‫זה יעשה טוב לכלכלה, יגביר את היצרנות,‬
‫ויתרום לעושר של כולם.‬
‫אני שונאת את הניסוח הזה.‬
‫תוחלת חיינו א‬‫ו‬‫מנם התארכה,‬ ‫אבל אנחנו לא חייבים לעבוד זמן רב יותר.‬
‫בשלב מסוים, צריכה להיות לאנשים האפשרות‬
‫לנוח, ולבלות את זמנם במשהו מלבד עבודה,‬
‫ובארה״ב כיום,‬
‫לרבים אין את הברירה הזאת.‬
‫בעיה נוספת היא שלא כולנו‬ ‫חיים שנים רבות יותר.‬
‫הגידול בתוחלת החיים היה כל כך לא־שוויוני‬
‫שהרעיון הזה הוא עלבון לרוב תושבי ארה״ב.‬
‫לרובנו אין סיכוי לחסוך מיליון דולר,‬
‫ולא משנה כמה נתאמץ.‬
‫הביטחון הכלכלי שלנו כשאנו יוצאים לפנסיה‬ ‫הוא סך כל הפריבילגיות והקשיים שלנו.‬
‫החזר הלוואות שכר לימוד, חובות אשראי,‬ ‫תקופות של אבטלה, שכר נמוך,‬
‫עלויות טיפולים רפואיים,‬ ‫הבית שלא רכשת, הירושה שלא קיבלת…‬
‫זה מצטבר.‬
‫לפני מאה שנה כמעט, תנועה סחפה את ארה״ב.‬
‫הכרזנו על מטרה לאומית:‬
‫שלכל אחד מגיעה הזכות‬ ‫להזדקן בכבוד ועם ביטחון כלכלי.‬
‫עלינו להתמודד עם העובדה שבארצנו,‬
‫יש ביטחון כלכלי של עשירים‬ ‫וביטחון כלכלי של עניים,‬
‫ושהממשלה מחויבת לשניהם גם יחד.‬
‫בשנות ה־80,‬
‫כשעשינו ניסוי, או התחלנו את הניסוי שלנו‬ ‫עם שיטת ״עשה זאת בעצמך״,‬
‫גם בריטניה עשתה זאת.‬
‫ובשנת 200 כבר נראו דיווחים כמו זה.‬
‫הקצבה שאני מקבלת מהמדינה‬ ‫היא 87.50 פאונד בשבוע,‬
‫וזה אמור להספיק לי‬ ‫בשביל לשלם שכר דירה ולהתקיים.‬
‫יש לי משפחה טובה.‬
‫ביום האם ובחג המולד,‬ ‫אני נאלצת לבקש מהם בגדים.‬
‫הם נטשו את השיטה האמריקאית,‬
‫ודרשו מהמעסיקים לספק פנסיה,‬
‫ומערכת הפנסיה שלהם נקראת…‬
‫״קרן הנאמנות הלאומית לשכירים״,‬
‫או בקיצור NEST.‬
‫עם האסוציאציה המקסימה של ביצה בקן.‬
‫זו מין גרסת חובה של 401K,‬
‫שבה אתם נדרשים‬ ‫לחסוך 8% מסכום המשכורת שלכם;‬
‫חמישה אחוזים מהמשכורת,‬ ‫ושלושה אחוזים מהמעסיק.‬
‫מי שמגיע להכנסה החציונית‬ ‫של כ־49 אלף דולר בשנה,‬
‫וישקיע סכום כזה במשך 40 שנה,‬
‫לא רק יגיע לסכום של מיליון דולר,‬ ‫אלא גם יעבור אותו.‬
‫את המערכת בארה״ב אפשר לתקן בין־לילה.‬
‫אפשר לכונן חיסכון חובה לכל העובדים.‬
‫או להרחיב את הביטוח הלאומי.‬
‫זכרו: הוא ממומן מהמשכורת שלכם.‬
‫כרגע, הם ממומנים מניכוי כ־6%,‬
‫אך בעלי שכר גבוה לא נדרשים לשלם‬ ‫דמי ביטוח לאומי על חלק גדול משכרם,‬
‫מפני שמי ששכרו מצטבר‬ ‫לסכום של 137,900 דולר בשנה מסוימת‬
‫מפסיק לשלם עד לסוף אותה שנה.‬
‫לזה קוראים ״מיסוי רגרסיבי״,‬
‫ואם אתה עשיר מאוד,‬ ‫אתה יכול להגיע לסכום כזה תוך שבוע,‬
‫ואם אתה עשיר בטירוף, תוך יום אחד.‬
‫הם עדיין בהנגאובר ממסיבת הסילבסטר,‬
‫וכבר שילמו את דמי הביטוח הלאומי שלהם.‬
‫שנה טובה!‬
‫אילו הטלנו מס על ההכנסות שלהם,‬ ‫כמו שאנחנו עושים לכולם,‬
‫הרבה יותר כסף היה זורם למערכת,‬
‫ואז יכולנו למגר את העוני‬ ‫ולהגדיל את ההטבות.‬
‫משבר החיסכון לפנסיה‬
‫קל מאוד לפתרון בהשוואה לרוב הבעיות שלנו.‬
‫הוא קל יותר לפתרון ממשבר האקלים.‬
‫הוא קל יותר לפתרון ממשבר ביטוח הבריאות.‬
‫אנחנו פשוט צריכים גישה‬‫ ‬‫הוליסטית יותר‬ ‫לשאלות האלה.‬
‫שאלת הביטחון הכלכלי בפנסיה‬ ‫לא משפיעה רק על הפנסיונרים.‬
‫היא משפיעה על כל בני המשפחה.‬
‫היו חידושים מדהימים בשנים האחרונות‬
‫בשאלת החיים הטובים בגיל מבוגר.‬
‫כמו בית האבות הזה בסיאטל,‬
‫שעלה לכותרות כשאיחד כוחות‬ ‫עם גן ילדים בסביבה,‬
‫ש‬‫בו הזקנים והילדים‬
‫מבלים את זמנם ביחד.‬
‫אני אוהבת לחבק אותם ולשיר להם שירים.‬
‫קמה ״תנועת הכפר״…‬
‫שיש לה יותר מ־300 סניפים ברחבי ארה״ב.‬
‫…שבה מבוגרים משלבים כוחות‬ ‫ומשיגים גישה לשירותים כקולקטיב,‬
‫וכך עוסקים בפעילויות שמזוהות עם בתי אבות‬
‫מבלי לעזוב את בתיהם.‬
‫בהוואי, בקהילות רבות‬ ‫נהוג לחיות חיים בין־דוריים,‬
‫והתרבות באמת חולקת כבוד לזקנים.‬
‫ברחבי ארה״ב,‬ ‫המבנה המשפחתי הזה היה פעם נפוץ,‬
‫אך בערך באותה תקופה‬ ‫שבה נוצרו ״אתרי הנופש״ של הדיור המוגן,‬
‫הוא החל לדעוך.‬
‫מכרו לנו חלום,‬
‫אבל האמת היא‬
‫שרבים מאיתנו יצטרכו להסתמך‬ ‫על קרובים ועל חברים.‬
‫למעשה, זו הרגל הרביעית של השרפרף,‬ ‫ותמיד הייתה.‬
‫בארה״ב, הגישה שלנו לפנסיה ולהזדקנות‬
‫סובבת סביב הפחד מפני הזדקנות ונכות.‬
‫והפתרון שלנו לבעיה, כחברה,‬ ‫היה לחיות בהכחשה.‬
‫למעשה, זה אומר הרבה על החברה שלנו,‬
‫הפוליטיקה שלנו, התרבות שלנו,‬ ‫שהן טעונות־שינוי כבר זמן רב.‬
‫א‬‫ו‬‫מנם רובנו לא נזכה להגשים‬ ‫את חלום הפנסיה שטופת השמש, אבל…‬
‫אם נבנה מערכת שתותאם למקרים הקשים ביותר,‬
‫לאלה שתמיד נפלו בין הכיסאות,‬
‫נמצא פתרון לכולם.‬
‫תרגום כתוביות: יניב אידלשטיין ‬